Teqbaylit d win i wumi isemma Lwali n udrar. Ad d-naf di tuget ungal Aqbayli icudd ɣer ugbur-is yettawi-d ayen yellan di tilawt, imi ayen i d-yettawi yesεa assaɣ meqqren akked wayen yellan berra n udris, imi yesekcem ayen yellan d aqbur deg uḍris amaynut, i wakken ad as-imud udem icebḥen, tikwal yettas-d d awehhi neɣ tabdert, yettawi-d seg uḍris nniḍen, tikwal d tukerḍa d aya i d-isefhem MUḤEND AKLI ṢALḤI deg wawal-is ɣef umyeḍres “ D ṣṣenf n wassaɣ n tḍersi, D assaɣ yezdin gar sin yeḍrisen n tasekla neɣ ugar, yiwen yewwi-d seg wayeḍ, Assaɣ-agi yefreq s timmad-is d leṣnaf, di tmuɣli n GENETTE, yezmer ad yili wassaɣ gar sin yiḍrisen d awehhi kan, yiwen uḍris ad d-iwehhi ɣer wayeḍ, akken yezmer ad yili wassaɣ-agi d tabdert i yiwen uḍris ad d-yebder wayeḍ”